Beatissime pater. Vacante parrochiali ecclesia Kymitta Aboensis dyocesis ex eo, quod deuotus vester dominus Rodgerus, prepositus Aboensis, per assecutionem aliorum beneficiorum incompatibilium dictam parrochialem ecclesiam per plures annos pacifice possidens [existit] et nulla super hoc canonica dispensatione obtenta, supplicat igitur s. v. deuotus vester Hol[m]uidis Suenonis, clericus Scarensis diocesis, quatenus sibi de eadem parrochiali ecclesia, cuius fructus etc:a quatuordecim marcharum argenti communi extimatione valorem annuum non excedant, siue premisso siue alio quouis modo aut ex alterius cuiuscunque persona uacet, etiam si tanto tempore vacauerit, quod eius collatio iuxta Lateranensis statuta concilij ad sedem apostolicam deuoluta sit, uel ipsa ecclesia alias dispositioni apostolice generaliter uel specialiter extiterit reseruata et super ea inter aliquos lis, cuius statum habere placeat pro expresso, in Romana curia uel extra eam pendeat indecisa, dignemini misericorditer prouidere, non obstante gratia expectatiua in cancellaria apostolica cum eius vero valore et circumstancijs, quam habeat exprimenda cum alijs non obstantijs et clausulis oportunis. Fiat ut petitur. O. Datum Florentie kalendis martij anno secundo.